Vat My Hand | Take My Hand - A little girl, Jessica, gets the gift of hearing.
A little girl, Jessica, gets the gift of hearing.
Jessica Botes is a happy, loved little 4-year old girl. She was born deaf, but there is hope. She is a candidate for cochlear implants, that will enable her to hear for the very first time. After the medical-aid contribution and fundraising, her parents scraped together most of the money needed ... now they need another R22 000,00.
Ek wil graag die 4-jarige Jessica Botes aan julle voorstel vir hulp.
Jessica is doof gebore. Sy gaan nie na 'n kleuterskool toe nie, omdat sy sukkel om te kommunikeer. Sy is bietjie skamerig om met mense te kommunikeer, agv die feit dat sy nie kan hoor nie. Maar, as jy bietjie tyd met haar spandeer, is sy baie liefdevol. Sy hou van drukkies gee en vat aan jou - menslike kontak. Sy bly bedags by haar mamma, terwyl haar pa by die plaaslike myn werk. Jessica is 'n kandidaat vir kochilêre inplantings, wat haar vir die eerste keer in staat sal stel om te kan hoor - en daarmee ook praat. Haar ouers het dit nie breed nie, maar het wel 'n mediese fonds, wat reeds R175 000 betaal het, maar hulle kom nog so R62 000,00 kort. Die gesin kan dit nie bekostig nie, maar het nie dat dit hulle van stryk bring nie. Hulle het met die hulp van die Cochlear Foundation 'n fonds-insameling by die Barnyard Teater gehou, briewe ge-epos en blikke geskud om R40 000,00 in te samel.
Met die inplantings sal sy na 'n maand van herstel, as die inplanting aan gesit word, dadelik kan klank hoor. Sy sal nie kan onderskei wat die verskillende klanke is nie. Sys nog altyd doof, so sy weet nie wat is die klank van 'n hond wat blaf, of kar, of woorde van mense nie. Met volgehoue terapie sal sy na 6maande op 'n vlak wees wat sy sal kan onderskei wat die verskillende klanke is wat sy hoor. So sal sy leer praat, van vooraf, soos 'n baba.
Die gesin het al sover gekom en daarom het ek die vrymoedigheid om Good Morning Angels vir hierdie laaste bietjie hulp te vra. Dit gaan nie net Jessica nie, maar haar gesin en families heeltemal verander.